**ОБЩИНСКА ИЗБИРАТЕЛНА КОМИСИЯ - ЧЕЛОПЕЧ**

**ПРОТОКОЛ № 10**

На 19.09.2019 г. се проведе заседание на Общинската избирателна комисия при следния

**Дневен ред:**

1. Разглеждане на указания относно обработването и защитата на личните данни в изборния процес, предоставяни в ОИК – Челопеч
2. Разглеждане на предложение от инициативен комитет с представител Стефан Димитров Барев, за регистрация на независим кандидат - Алекси Иванов Кесяков за кмет на община Челопеч в изборите на 27 октомври 2019 г.
3. Разни

**Присъстваха:** София Иванова, Любомира Калчева, Елена Лукова-Питекова, Нели Петрова, Златан Павлов, Пека Кръстева, Ивалина Фотева, Цветина Торолова, Венета Иванова, Нели Събева

**Отсъстваха:** Ванина Иванова

Председател: София Иванова: В залата присъстват 10 членове на Общинската избирателна комисия. Налице е необходимият кворум. Откривам заседанието на комисията на 19.09.2019 г.

Моля, нека да гласуваме така предложения дневен ред. Гласували 10 членове на ОИК: „ЗА“ (София Иванова, Любомира Калчева, Елена Лукова-Питекова, Нели Петрова, Златан Павлов, Пека Кръстева, Ивалина Фотева, Цветина Торолова, Венета Иванова, Нели Събева).

„ПРОТИВ” – няма

Председател: София Иванова: По т. 1 от дневния ред и във връзка с писмо от ЦИК с изх. № МИ-15-326 от 18.09.2019 г. следва да се запознаем с указанията относно обработването и защитата на личните данни в изборния процес, които ще бъдат предоставяни на ОИК – Челопеч. След като подробно се запознахме с тези указания, моля да ги приемем и да заявим нашата ангажираност да ги спазваме. Моля да гласуваме.

Гласували 10 членове на ОИК: „ЗА“ (София Иванова, Любомира Калчева, Елена Лукова-Питекова, Нели Петрова, Златан Павлов, Пека Кръстева, Ивалина Фотева, Цветина Торолова, Венета Иванова, Нели Събева).

„ПРОТИВ” – няма

По т. 2 от дневния ред – в ОИК – Челопеч е постъпило предложение за регистрация на независим кандидат за кмет на Община Челопеч по чл. 414, ал. 1, т. 2, чл. 416, ал. 1, т. 2 и т. 3; ал. 2, 3 и ал. 4, във връзка с чл. 412, ал. 1 от ИК, подписано от Стефан Димитров Барев в качеството му на лице, представляващо инициативен комитет за издигане на независим кандидат за кмет на община Челопеч – АЛЕКСИ ИВАНОВ КЕСЯКОВ.

Към предложението са приложени следните документи по (чл. 414, ал. 1, т. 2 и т. 3 от ИК):

1. Списък на избиратели, подкрепящи регистрацията на независим кандидат, съдържащ: трите имена, ЕГН, постоянен адрес/ адрес на пребиване, № на лична карта, саморъчен подпис и лични данни (трите имена, ЕГН и подпис) на член на инициативния комитет, пред когото избирателя е заявил своята подкрепа.

2. Списък в структуриран електронен вид в Excel формат (чл. 416, ал. 2 от ИК) – 1 бр. CD

3. Заявление-декларация по образец от кандидатът, че е съгласен да бъде регистриран от предложилия го инициативен комитет и че отговаря на условията по чл. 397, ал. 1; и по чл. 413, ал. 2, 3 и 4 ИК

Председател: София Иванова: Колеги, след като документите отговарят на изискванията чл. 414, ал. 1, т. 2, чл. 416, ал. 1, т. 2; ал. 2, 3 и ал. 4; във връзка с чл. 412, ал. 1 и на основание чл. 87, ал. 1, т. 14 от ИК, нека да гласуваме т. 2 от дневния ред и да регистрираме АЛЕКСИ ИВАНОВ КЕСЯКОВ, издигнат от инициативен комитет с представител Стефан Димитров Барев, за участие в изборите за кмет на Община Челопеч на 27 октомври 2019 г.

Гласували 10 членове на ОИК: „ЗА“ (София Иванова, Любомира Калчева, Елена Лукова-Питекова, Нели Петрова, Златан Павлов, Пека Кръстева, Ивалина Фотева, Цветина Торолова, Венета Иванова, Нели Събева).

„ПРОТИВ” – няма

По т. 3 от дневния ред – няма направени предложения и изказвания.

ПРЕДСЕДАТЕЛ:п………………….

/София Иванова/

СЕКРЕТАР:п………………………...

/Нели Събева/

Дата и час: 19.09.2019 г., 18.00 часа